

**Ministarstvo rada, mirovinskoga sustava,**

**obitelji i socijalne politike**

**Akcijski plan za provedbu Nacionalnog plana za rad, zaštitu na radu i zapošljavanje za razdoblje od 2021. do 2027. godine, za razdoblje od 2021. do 2024. godine**

Zagreb, prosinac 2021.

*Sadržaj*

[**Popis mjera sa opisom i pripadajućim pokazateljima rezultata** 4](#_Toc88817161)

[POSEBNI CILJ 1. 4](#_Toc88817162)

[POKAZATELJ ISHODA 4](#_Toc88817163)

[POČETNA VRIJEDNOST POKAZATELJA ISHODA 2020. 4](#_Toc88817164)

[CILJNA VRIJEDNOST POKAZATELJA ISHODA 2027. 4](#_Toc88817165)

[**MJERA 1.1. Osigurati veću stabilnost radnih mjesta** 4](#_Toc88817166)

[**MJERA 1.2. Unaprijediti radne uvjete kod rada putem digitalnih platformi** 4](#_Toc88817167)

[POSEBNI CILJ 2. 5](#_Toc88817168)

[POKAZATELJ ISHODA 5](#_Toc88817169)

[POČETNA VRIJEDNOST POKAZATELJA ISHODA 2019. 5](#_Toc88817170)

[CILJNA VRIJEDNOST POKAZATELJA ISHODA 2027. 5](#_Toc88817171)

[**MJERA 2.1. Digitalizacija OiRA on-line alata za procjenjivanje rizika** 6](#_Toc88817172)

[**MJERA 2.2. Informatizacija izrade procjene rizika** 6](#_Toc88817173)

[**MJERA 2.3. Uvođenje stalnog stručnog usavršavanja dionika u sustavu zaštite na radu** 7](#_Toc88817174)

[**MJERA 2.4. Preventivno djelovanje nadležnog specijaliste medicine rada na mjestima rada** 7](#_Toc88817175)

[**MJERA 2.5. Nadogradnja Informacijskog sustava zaštite na radu** 8](#_Toc88817176)

[**MJERA 2.6. Povećanje osviještenosti poslodavaca i radnika o značenju prevencije u području sigurnosti i zaštite zdravlja na radu** 8](#_Toc88817177)

[**MJERA 2.7. Povećati broj inspektora rada i povećati broj provedenih inspekcijskih nadzora** 9](#_Toc88817178)

[**MJERA 2.8. Podizanje kvalitete rada i razine odgovornosti rada ovlaštenih osoba za obavljanje poslova zaštite na radu** 9](#_Toc88817179)

[**MJERA 2.9. Razvoj socijalnog dijaloga i partnerstva udruga sindikata i udruga poslodavaca** 10](#_Toc88817180)

[**MJERA 2.10. Uvođenje sustava upravljanja sigurnošću i zdravljem na radu prema normi HRN ISO 45001** 10](#_Toc88817181)

[POSEBNI CILJ 3. 11](#_Toc88817182)

[POKAZATELJ ISHODA 11](#_Toc88817183)

[POČETNA VRIJEDNOST POKAZATELJA ISHODA 2020. 11](#_Toc88817184)

[CILJNA VRIJEDNOST POKAZATELJA ISHODA 2027. 11](#_Toc88817185)

[**MJERA 3.1. Mapiranje vještina potrebnih na tržištu rada kao podloga za kreiranje obrazovnih programa i dodjelu vaučera** 12](#_Toc88817186)

[**MJERA 3.2. Utvrđivanje vještina i potencijala radne snage u cilju cjeloživotnog profesionalnog usmjeravanja i razvoja karijere** 12](#_Toc88817187)

[**MJERA 3.3. Implementacija HKO u području standarda zanimanja** 13](#_Toc88817188)

[**MJERA 3.4. Obrazovanje nezaposlenih i zaposlenih osoba za stjecanje zelenih i digitalnih vještina dodjelom vaučera** 13](#_Toc88817189)

[**MJERA 3.5. Razvoj analitičkih podloga (digitalnih profila sektora) za predikcije potreba tržišta rada i kreiranje politika zapošljavanja temeljenih na dokazima** 14](#_Toc88817190)

[**MJERA 3.6. Praćenje zapošljavanja osoba sa stečenim kvalifikacijama radi izrade preporuka upisne politike** 14](#_Toc88817191)

[**MJERA 3.7. Jačanje dostupnosti usluga cjeloživotnog profesionalnog usmjeravanja za odabir i razvoj karijere te obrazovnog programa sukladno potrebama tržišta rada** 15](#_Toc88817192)

[POSEBNI CILJ 4. 15](#_Toc88817193)

[POKAZATELJ ISHODA 15](#_Toc88817194)

[POČETNA VRIJEDNOST POKAZATELJA ISHODA 2020. 15](#_Toc88817195)

[CILJNA VRIJEDNOST POKAZATELJA ISHODA 2027. 15](#_Toc88817196)

[**MJERA 4.1. Unaprjeđenje sustava profiliranja i segmentacije nezaposlenih osoba** 15](#_Toc88817197)

[**MJERA 4.2. Izrada i provedba odgovarajućih mjera aktivne politike zapošljavanja s naglaskom na ranjive skupine** 16](#_Toc88817198)

[**MJERA 4.3. Praćenje i evaluacija ishoda mjera aktivne politike zapošljavanja** 17](#_Toc88817199)

[**MJERA 4.4. Razvijati sustav podrške za uključivanje neaktivnih radno sposobnih osoba na tržište rada s posebnim naglaskom na osobe u NEET statusu** 18](#_Toc88817200)

[**MJERA 4.5. Jačanje kapaciteta HZZ-a u pružanju usluga informiranja o slobodnim radnim mjestima i posredovanja pri zapošljavanju** 18](#_Toc88817201)

[**MJERA 4.6. Analiza adekvatnosti novčane naknade za vrijeme nezaposlenosti** 19](#_Toc88817202)

[**MJERA 4.7. Poticanje zapošljavanja ranjivih skupina kroz društveno poduzetništvo** 19](#_Toc88817203)

[**MJERA 4.8. Poticanje zapošljavanja i radne aktivacije hrvatskih branitelja i članova njihovih obitelji provedbom Programa stručnog osposobljavanja i zapošljavanja hrvatskih branitelja i članova njihovih obitelji** 20](#_Toc88817204)

[PRILOG 1. Tablični prikaz Akcijskog plana 21](#_Toc88817205)

# **Popis mjera sa opisom i pripadajućim pokazateljima rezultata**

|  |  |  |  |
| --- | --- | --- | --- |
| POSEBNI CILJ 1. | POKAZATELJ ISHODA | POČETNA VRIJEDNOST POKAZATELJA ISHODA 2020. | CILJNA VRIJEDNOST POKAZATELJA ISHODA 2027. |
| Unaprjeđenje kvalitete radnih mjesta | OI.02.4.23, Stopa zadovoljstva radnika radnim mjestom | 74% (Istraživanje o kvaliteti radnih mjesta u Republici Hrvatskoj, 2021. god.) | 79% (Istraživanje o kvaliteti radnih mjesta u Republici Hrvatskoj, 2027. god.) |

|  |
| --- |
| **MJERA 1.1. Osigurati veću stabilnost radnih mjesta**  |
| *Svrha provedbe mjere:*Svrha mjere ogleda se u povećanju kvalitete radnih mjesta kroz stvaranje preduvjeta veće stabilnosti i pozitivnih uvjeta za ostanak radno sposobnog stanovništva u Hrvatskoj. Ostvarenje navedene mjere planira se kroz aktivnosti koje uključuju normativne intervencije u radno zakonodavstvo, i to u dijelu koji se tiče ugovora o radu na određeno vrijeme, organizacije radnog vremena te definiranja lažne samozaposlenosti. Također, aktivnosti je potrebno provesti i u pogledu ciljanih edukacija radnika i poslodavaca.*Doprinos provedbi posebnog cilja:*Provedeno istraživanje je pokazalo kako je stabilnost radnog mjesta najvažniji kriterij prema kojem radnici ocjenjuju kvalitetu svojeg radnog mjesta. U skladu s navedenim, stabilnije radno mjesto je ono koje će radniku pružiti određenu sigurnost u profesionalnom smislu, uz istodobnu neometanu mogućnost organizacije privatnog života na adekvatan način.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| Novo zakonsko uređenje vezano uz rad na određeno vrijeme, organizaciju radnog vremena i sprječavanje tzv. lažne samozaposlenosti | 210.000,00 kn | A854006 Administracija i upravljanje | R |

|  |
| --- |
| **MJERA 1.2. Unaprijediti radne uvjete kod rada putem digitalnih platformi** |
| *Svrha provedbe mjere:*Rad putem digitalnih platformi je novina u načinu obavljanja rada na globalnoj razini, te kao takva predstavlja kompleksno pitanje koje mora uzeti u obzir zaštitu radnika s jedne strane, a opet s druge strane poštivati slobodu izbora načina rada. Stoga, rješavanju otvorenih pitanja vezanih uz rad putem digitalnih platformi valja pristupiti sistematično, u punoj suradnji sa socijalnim partnerima. Obzirom da se radi o novom trendu u cijelome svijetu, iz niza provedenih istraživanja proizlazi da platformski radnici u pravilu nemaju prava usporediva s radnim odnosom. Budući se radi o sve češćem načinu obavljanja posla koji kao takav donosi mnoštvo izazova na koje je potrebno odgovoriti, namjera je iz različitih aspekata prepoznati i sagledati specifičnosti takvih novih, inovativnih oblika zapošljavanja i rada, posebno u dijelu obavljanja poslova dostave hrane i stvari te, neovisno o budućem zakonskom uređenju takvoga rada, konkretnim i ciljanim aktivnostima doprinijeti da tako zaposlene osobe imaju bolje radne uvjete. Pritom se najprije misli na osiguravanje naknade za korištenje sredstava rada i uspostavu preduvjeta za praćenje rada putem digitalnih platformi. Dodatno, svrha je ove mjere i osigurati zaštitu vezanu uz način izvođenja rada dostavljača i vozača koji rade posredstvom digitalnih platformi. U suradnji s Ministarstvom unutarnjih poslova i Ministarstvom financija kao nadležnim tijelima, potrebno je poduzeti aktivnosti vezane za uvođenje obveznog osiguranja od odgovornosti ako ugovorene poslove obavlja sredstvom rada koje sudjeluje javnom prometu.*Doprinos provedbi posebnog cilja:* Obzirom da se radi o novom trendu u cijelome svijetu, iz niza provedenih istraživanja proizlazi da platformski radnici u pravilu nemaju prava usporediva s radnim odnosom te je poboljšanje njihovih radnih uvjeta izravan utjecaj na poboljšanje kvalitete radnih mjesta.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| Zakonsko uređenje rada koji se obavlja putem digitalnih platformi i uspostava obveze osiguranja od odgovornosti kada se takav rad obavlja sredstvom koje sudjeluje u javnom prometu | 0 | A854006 Administracija i upravljanje | R |

|  |  |  |  |
| --- | --- | --- | --- |
| POSEBNI CILJ 2. | POKAZATELJ ISHODA | POČETNA VRIJEDNOST POKAZATELJA ISHODA 2019. | CILJNA VRIJEDNOST POKAZATELJA ISHODA 2027. |
| Unaprjeđenje stanja zaštite zdravlja i sigurnosti na radu u Republici Hrvatskoj | OI.02.5.43, Broj ozljeda na radu | 18.138 | 13.235 |
| OI.02.5.44, Broj profesionalnih bolesti | 135 | 120 |
| OI.02.5.45, Broj smrtno stradalih radnika | 30 | 20 |

|  |
| --- |
| **MJERA 2.1. Digitalizacija OiRA on-line alata za procjenjivanje rizika** |
| *Svrha provedbe mjere:*Izrada i prijevod interaktivnih internetskih alata za izradu procjene rizika prema poslovima u određenim djelatnostima kao pomoć poslodavcima.*Doprinos provedbi posebnog cilja:*Izrađeni alati biti će dostupni na internetu, a pomoći će mikro, malim i srednjim poslodavcima izraditi vlastitu procjenu rizika za određene poslove utemeljenu na „dobroj praksi“ i bez dodatnih financijskih troškova.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj izrađenih on-line alata2. Broj prevedenih on-line alata | 2.275.000,00 | T854021 OP učinkoviti ljudski potencijali 2014. – 2020. A854006 Administracija i upravljanje | I |

|  |
| --- |
| **MJERA 2.2. Informatizacija izrade procjene rizika**  |
| *Svrha provedbe mjere:*Unapređivanje provedbe sustava zaštite zdravlja i zaštite na radu kod poslodavaca izradom on-line alata.*Doprinos provedbi posebnog cilja:* Standardiziranjem izrade procjena rizika lakše će se izrađivati analize novih opasnosti, štetnosti i napora, izdvajanje djelatnosti, odnosno poslova na kojima najčešće nastaju ozljede na radu i profesionalne bolesti i ozljede na radu sa smrtnim ishodom.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj poslodavaca koji su preuzeli RISKO alat | 364.000,00 | T854021 OP učinkoviti ljudski potencijali 2014. – 2020. A854006 Administracija i upravljanje | I |

|  |
| --- |
| **MJERA 2.3. Uvođenje stalnog stručnog usavršavanja dionika u sustavu zaštite na radu** |
| *Svrha provedbe mjere:*Kontinuirano usavršavanje i stjecanje novih znanja stručnjaka zaštite na radu, poslodavaca i njihovih ovlaštenika, povjerenika radnika za zaštitu na radu te koordinatora kao i uspostava Registra stručnjaka zaštite na radu.*Doprinos provedbi posebnog cilja:*Uspostavom baze podataka stručnjaka zaštite na radu te uvođenjem obveze stalnog stručnog usavršavanja stvaraju se pretpostavke za unaprjeđenje stručnog znanja i kvalitete rada stručnjaka zaštite na radu s ciljem smanjivanja broja ozljeda na radu, profesionalnih bolesti i smrtnih slučajeva.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj stručnjaka zaštite na radu upisanih u Registar stručnjaka zaštite na radu 2. Broj stručnjaka zaštite na radu koji su obnovili znanje | 450.000,00 | A854006 Administracija i upravljanje | I |

|  |
| --- |
| **MJERA 2.4. Preventivno djelovanje nadležnog specijaliste medicine rada na mjestima rada** |
| *Svrha provedbe mjere:*Aktivno uključivanje i djelovanje nadležnog specijalista medicine rada u prevenciji izvora napora i štetnosti na mjestima rada te povećanje broja obilaska radnog mjesta kod poslodavaca čija djelatnost pripada u visokorizičnu skupinu.*Doprinos provedbi posebnog cilja:*Veća prisutnost i aktivnost nadležnog specijalista medicine rada i sporta na mjestima rada u svrhu dosljednog provođenja mjera specifične zdravstvene zaštite kao i ostalih mjera na primarnoj razini.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj obavljenih obilaska radnog mjesta nadležnog specijaliste medicine rada kod poslodavaca | 0 | A884001 Administracija i upravljanje Hrvatskog zavoda za javno zdravstvo | R |

|  |
| --- |
| **MJERA 2.5. Nadogradnja Informacijskog sustava zaštite na radu**  |
| *Svrha provedbe mjere:*Uspostava dodatnih funkcionalnosti postojećeg informacijskog sustava zaštite na radu. *Doprinos provedbi posebnog cilja:*Unapređivanje rada i kvalitete obavljanja poslova zaštite na radu kod ovlaštenih pravnih ili fizičkih osoba te omogućavanje inspektorima rada kontrolu i uvid u zapise koje ovlaštene osobe unose u informacijski sustav. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj inspektora rada kojima je omogućen pristup u informacijski sustav | 350.000,00 | T854021 OP učinkoviti ljudski potencijali 2014. – 2020. A854006 Administracija i upravljanje | I |

|  |
| --- |
| **MJERA 2.6. Povećanje osviještenosti poslodavaca i radnika o značenju prevencije u području sigurnosti i zaštite zdravlja na radu** |
| *Svrha provedbe mjere:*Provođenjem učinkovitih mjera zaštite na radu, stalnom edukacijom i kampanjama u području sigurnosti i zdravlja na radu potrebno je razvijati kulturu prevencije kako bi se spriječile ozljede na radu, nastanak profesionalnih bolesti i bolesti u vezi s radom, broj smrtno stradalih radnika te stres na radnome mjestu, koji je sve rasprostranjeniji, a osobito je povezan s novim oblicima rada.*Doprinos provedbi posebnog cilja:*Provođenjem učinkovitih mjera zaštite na radu, stalnom edukacijom i kampanjama u području sigurnosti i zdravlja na radu potrebno razvijati će se kultura prevencije kako bi se spriječile ozljede na radu, nastanak profesionalnih bolesti i bolesti u vezi s radom, broj smrtno stradalih radnika te stres na radnome mjestu. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
|  1. Broj sudionika izobrazbe u području sigurnosti i zaštite zdravlja na radu2. Broj izrađenih uputa, vodiča ili smjernica iz područja sigurnosti i zaštite zdravlja na radu | 0 | A854006 Administracija i upravljanje | R |

|  |
| --- |
| **MJERA 2.7. Povećati broj inspektora rada i povećati broj provedenih inspekcijskih nadzora** |
| *Svrha provedbe mjere:*Provedba češćih inspekcijskih nadzora kod poslodavaca koji posluju u rizičnim djelatnostima. Kako bi se isto ostvarilo potrebno je povećati broj inspektora rada.*Doprinos provedbi posebnog cilja:*Praćenjem stanja ozljeda na radu i profesionalnih bolesti te broja smrtno stradalih radnika donosit će se planovi na osnovu kojih će se usmjeravati inspekcijske nadzore na poslodavce u onim djelatnostima koje bilježe povećani broj ozljeda na radu i profesionalnih bolesti te broj smrtno stradalih radnika. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
|  1. Broj novozaposlenih inspektora rada2. Broj provedenih inspekcijskih nadzora | 0 | A673018 Administracija i upravljanje Državnog inspektorata Republike Hrvatske | R |

|  |
| --- |
| **MJERA 2.8. Podizanje kvalitete rada i razine odgovornosti rada ovlaštenih osoba za obavljanje poslova zaštite na radu** |
| *Svrha provedbe mjere:*Kontinuirano provođenje nadzora i revizije nad radom ovlaštenih osoba za poslove zaštite na radu te analiza stanja temeljem uvida u Informacijski sustav zaštite na radu i temeljem provedenih nadzora.*Doprinos provedbi posebnog cilja:*Učinkovitija provedba propisa, provođenje preventivnih aktivnosti kao i unapređivanje cjelokupnog područja zaštite na radu. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
|  1. Broj provedenih nadzora nad radom ovlaštenih osoba2. Broj provedenih revizija nad radom ovlaštenih osoba | 305.000,00 | A854006 Administracija i upravljanje | R |

|  |
| --- |
| **MJERA 2.9. Razvoj socijalnog dijaloga i partnerstva udruga sindikata i udruga poslodavaca** |
| *Svrha provedbe mjere:*Socijalno partnerstvo u području zaštite na radu potrebno je razvijati između poslodavaca i sindikata počevši od mikrorazine aktivnim sudjelovanjem ovlaštenika poslodavaca i povjerenika radnika za zaštitu na radu te putem Odbora za zaštitu na radu. Posebno je značajno u okviru procesa pregovora i sklapanja kolektivnih ugovora odgovarajućim odredbama, a na osnovu određenih specifičnosti pojedinih procesa rada, utvrđivati optimalnu razinu mjera zaštite na radu u odnosu na onu koja je propisana kao minimalna.*Doprinos provedbi posebnog cilja:*Tripartitnom suradnjom predstavnika Vlade RH, reprezentativnih udruga sindikata i poslodavaca na najvišoj razini u sastavu Nacionalnog vijeća za zaštitu na radu kao savjetodavnog tijela Vlade RH omogućit će se sustavno praćenje stanja u području zaštite na radu, savjetovanje s predstavnicima socijalnih partnera vezano za politiku zaštite na radu te na osnovu relevantnih pokazatelja predlagat će se potrebne izmjene u sustavu zaštite na radu. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
|  1. Broj sklopljenih kolektivnih ugovora s optimalnom razinom mjera zaštite na radu | 0 | A854006 Administracija i upravljanje | R |

|  |
| --- |
| **MJERA 2.10. Uvođenje sustava upravljanja sigurnošću i zdravljem na radu prema normi HRN ISO 45001** |
| *Svrha provedbe mjere:*Edukacija poslodavaca o nužnosti uvođenja sustava upravljanja sigurnošću i zdravljem na radu prema normi HRN ISO 45001 u svoje redovno poslovanje.*Doprinos provedbi posebnog cilja:*Uvođenje sustava upravljanja zdravljem i sigurnošću na radu prema normi HRN ISO 45001 omogućuje poslodavcima kreirati ciljeve i programe iz područja zdravlja i sigurnosti na radu, odnosno upravljati rizicima štetnim po zdravlje i sigurnost radnika. Uvođenjem i certificiranjem navedenog sustava uprava poslodavca iskazuje svoju opredijeljenost za sigurnost i zaštitu zdravlja na radu kao sastavni dio svih poslovnih procesa.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
|  1. Broj poslodavaca koji su sudjelovali na izobrazbama za uvođenje sustava upravljanja sigurnošću i zdravljem na radu u redovno poslovanje (norma HRN ISO 45001) | 0 | A854006 Administracija i upravljanje | R |

|  |  |  |  |
| --- | --- | --- | --- |
| POSEBNI CILJ 3. | POKAZATELJ ISHODA | POČETNA VRIJEDNOST POKAZATELJA ISHODA 2020. | CILJNA VRIJEDNOST POKAZATELJA ISHODA 2027. |
| Jačanje kompetencija radne snage | OI.02.2.51, Broj nezaposlenih osoba koje su se zaposlile u razdoblju od 12 mjeseci nakon završenog obrazovnog programa | 0 | 10 000 |
| OI.02.2.52, Broj zaposlenih osoba koje su zadržane u zaposlenju u razdoblju od 12 mjeseci nakon završenog obrazovnog programa | 0 | 10 000 |

|  |
| --- |
| **MJERA 3.1. Mapiranje vještina potrebnih na tržištu rada kao podloga za kreiranje obrazovnih programa i dodjelu vaučera** |
| *Svrha provedbe mjere:*Detektirati vještine tražene na tržištu rada unutar pojedinog sektora/zanimanja, s naglaskom na zelene i digitalne vještine, a u cilju primjerene dodjele vaučera.*Doprinos provedbi posebnog cilja:*Mapiranje vještina je alat koji omogućuje definiranje potrebnih vještina na tržištu rada, s naglaskom na zelene i digitalne vještine, koje će biti sadržane u katalogu vještina. Katalog vještina će biti podloga za dodjelu vaučera i za izradu obrazovnih programa. Kako ishodi učenja moraju biti usklađeni s kompetencijama definiranim od strane poslodavca, ova mjera omogućuje stjecanje znanja i vještina potrebnih gospodarstvu.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj izrađenih kataloga vještina | 5.249.795,00 | A854006 Administracija i upravljanjeT877004 Operativni program ESF+ 2021.-2027. | R |

|  |
| --- |
| **MJERA 3.2. Utvrđivanje vještina i potencijala radne snage u cilju cjeloživotnog profesionalnog usmjeravanja i razvoja karijere** |
| *Svrha provedbe mjere:*Unaprjeđenje postojećih i razvoj novih alata za informiranje o sadašnjim i budućim potrebama tržišta rada te alata za samoprocjenu korisnika čime će se osigurati informiranost i uspješnije donošenje profesionalnih odluka o obrazovanju i zapošljavanju radi integracije na tržište rada.*Doprinos provedbi posebnog cilja:* Razvoj modela pružanja usluga cjeloživotnog profesionalnog usmjeravanja i razvoja karijere omogućit će detektiranje vještina, interesa, sposobnosti i sklonosti pojedinca s ciljem uključivanja u odgovarajući obrazovni program koji će mu osigurati stjecanje znanja i vještina traženih na tržištu rada. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj izrađenih modula za samoprocjenu vještina i potencijala radne snage | 11.000.000,00 | T877004 Operativni program ESF+ 2021.-2027. | R |

|  |
| --- |
| **MJERA 3.3. Implementacija HKO u području standarda zanimanja** |
| *Svrha provedbe mjere:*Definiranje ključnih kompetencija za obavljanje konkretnog zanimanja kao informacija obrazovnom sustavu za izradu obrazovnog programa s ishodima učenja koje vode potrebnim kompetencijama.*Doprinos provedbi posebnog cilja:*Standard zanimanja čine određeni poslovi i kompetencije koji su podloga za razvijanje i definiranje obrazovnih programa, a koji će omogućiti stjecanje znanja i vještina potrebnih na tržištu rada. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj izrađenih standarda zanimanja  | 48.607.500,00 | T854021 OP učinkoviti ljudski potencijali 2014. – 2020.T877004 Operativni program ESF+ 2021.-2027. | R |

|  |
| --- |
| **MJERA 3.4. Obrazovanje nezaposlenih i zaposlenih osoba za stjecanje zelenih i digitalnih vještina dodjelom vaučera** |
| *Svrha provedbe mjere:*Stjecanje potrebnih kompetencija radne snage s ciljem prilagodbe zelenoj i digitalnoj tranziciji gospodarstva.*Doprinos provedbi posebnog cilja:*Vaučeri za financiranje stjecanja kompetencija potrebnih za rad predstavljaju mehanizam za osiguravanje brzog i dostupnog obrazovanja zaposlenim i nezaposlenim osobama. Suočavanje s brzim tehnološkim promjenama, posebno u području digitalne i zelene tranzicije, zahtjeva stjecanje vještina koje će moći odgovoriti na te promjene. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj osoba koje su završile obrazovni program za stjecanje zelenih vještina2. Broj osoba koje su završile obrazovni program za stjecanje digitalnih vještina | 180.000.000,00 | T813039 Unaprjeđenje mjera zapošljavanja i pravnog okvira za moderno tržište rada i gospodarstvo budućnosti – NPOOA689023 Aktivna politika zapošljavanja | R |

|  |
| --- |
| **MJERA 3.5. Razvoj analitičkih podloga (digitalnih profila sektora) za predikcije potreba tržišta rada i kreiranje politika zapošljavanja temeljenih na dokazima** |
| *Svrha provedbe mjere:*Prikazati podatke o kretanjima na tržištu rada unutar definiranih 25 sektora temeljem povezivanja i razmjene podatka iz različitih izvora nositelja evidencija.*Doprinos provedbi posebnog cilja:*Praćenje kretanja na tržištu rada čini osnovu politika temeljenih na dokazima u području zapošljavanja, obrazovanja, profesionalnog usmjeravanja i cjeloživotnog učenja. Kako bi se prepoznale potrebe poslodavca i kompetencije koje oni traže, potrebno je osigurati kvalitetnu platformu koja će biti izvor svih relevantnih podataka za tržište rada.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj digitalnih profila sektora | 5.790.000,00 | T854021 OP učinkoviti ljudski potencijali 2014. – 2020.A854015 Povezivanje obrazovanja i potreba na tržištu radaT877004 Operativni program ESF+ 2021.-2027. | R |

|  |
| --- |
| **MJERA 3.6. Praćenje zapošljavanja osoba sa stečenim kvalifikacijama radi izrade preporuka upisne politike** |
| *Svrha provedbe mjere:*Povezivanje obrazovanja s potrebama tržišta rada na županijskoj razini.*Doprinos provedbi posebnog cilja:*Praćenje kretanja na tržištu rada osnova je za donošenje politika zapošljavanja i obrazovanja. Preporuke za upisnu politiku trebaju spriječiti produkciju zanimanja na tržištu rada koja nisu tražena i usmjeriti se na zanimanja koja nedostaju na tržištu rada.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
|  1. Broj izrađenih preporuka upisne politike na županijskoj razini | 0 | A689013 Administracija i upravljanje Hrvatskog zavoda za zapošljavanje | R |

|  |
| --- |
| **MJERA 3.7. Jačanje dostupnosti usluga cjeloživotnog profesionalnog usmjeravanja za odabir i razvoj karijere te obrazovnog programa sukladno potrebama tržišta rada** |
| *Svrha provedbe mjere:*Jačanje dostupnosti usluga cjeloživotnog profesionalnog usmjeravanja na svim razinama, od osnovne škole do radnog mjesta. Pružanje kontinuirane podrške i upoznavanje s različitim mogućnostima profesionalnog razvoja u području obrazovanja i zapošljavanja, razvoj centara za cjeloživotno profesionalno usmjeravanje i razvoj karijere te daljnje osnaživanje Foruma za cjeloživotno profesionalno usmjeravanje i razvoj karijere kao koordinacijskog tijela za cjeloživotno profesionalno usmjeravanje i razvoj karijere.*Doprinos provedbi posebnog cilja:*Navedena mjera doprinijet će povećanju kvalitete obrazovanja, povećanju uključenih u tercijarno obrazovanje i obrazovanje odraslih, višim stopama zaposlenosti, ostvarenju profesionalnog i osobnog uspjeha pojedinca te prevenciji socijalne isključenosti. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj izrađenih modela pružanja usluga cjeloživotnog profesionalnog usmjeravanja i razvoja karijere  | 5.000.000,00 | T877004 Operativni program ESF+ 2021.-2027. | R |

|  |  |  |  |
| --- | --- | --- | --- |
| POSEBNI CILJ 4. | POKAZATELJ ISHODA | POČETNA VRIJEDNOST POKAZATELJA ISHODA 2020. | CILJNA VRIJEDNOST POKAZATELJA ISHODA 2027. |
| Poboljšanje pristupa tržištu rada nezaposlenim i neaktivnim osobama | OI.02.2.53, Broj zaposlenih 6 mjeseci nakon izlaska iz mjera aktivne politike zapošljavanja | 23.514 | 150.400 |

|  |
| --- |
| **MJERA 4.1. Unaprjeđenje sustava profiliranja i segmentacije nezaposlenih osoba**  |
| *Svrha provedbe mjere:*Kroz unaprjeđenje sustava profiliranja i segmentacije nezaposlenih osoba te daljnji razvoj aktivacijskih programa omogućit će se bolja individualizirana podrška nezaposlenim osobama kako bi se brže i kvalitetnije uključile na tržište rada.*Doprinos provedbi posebnog cilja:*Kako bi povećali broj uključenih nezaposlenih osoba na tržište rada potrebno je razviti sustav individualizirane podrške. Postupcima profiliranja i segmentacije omogućit će se najprimjerenija podrška za integraciju i aktivaciju svake pojedine osobe.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj uključenih osoba u aktivacijske programe2. Broj novih aktivacijskih programa | 20.712.500,00 | A689013 Administracija i upravljanje Hrvatskog zavoda za zapošljavanjeA689036 Naknade korisnicima aktivne politike zapošljavanjaT813039 Unaprjeđenje mjera zapošljavanja i pravnog okvira za moderno tržište rada i gospodarstvo budućnosti - NPOO | R |

|  |
| --- |
| **MJERA 4.2. Izrada i provedba odgovarajućih mjera aktivne politike zapošljavanja s naglaskom na ranjive skupine** |
| *Svrha provedbe mjere:*Uključivanje nezaposlenih osoba, posebice osoba iz ranjivih skupina, u mjere aktivne politike zapošljavanja s ciljem povećanja njihove zapošljivosti te zapošljavanja.*Doprinos provedbi posebnog cilja:*Mjere aktivne politike zapošljavanja moraju biti usmjerene na ranjive skupine kojima je nužna podrška za uključivanje na tržište rada. Kreiranjem odgovarajućih mjera aktivne politike zapošljavanja može se olakšati njihov pristup tržištu rada. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj novouključenih osoba u mjere aktivne politike zapošljavanja2. Udio osoba iz ranjivih skupina u broju novouključenih osoba u mjere aktivne politike zapošljavanja | 4.283.380.800,00 | A689023 Aktivna politika zapošljavanja A689027 Akcijski plan za uključivanje RomaA689036 Naknade korisnicima aktivne politike zapošljavanjaT183036 OP za uključivanje osoba s odobrenom međunarodnom zaštitomT689035 OP učinkoviti ljudski potencijali 2014. -2020.T813039 Unaprjeđenje mjera zapošljavanja i pravnog okvira za moderno tržište rada i gospodarstvo budućnosti – NPOOT689039 Operativni program ESF+ 2021.-2027. | R |

|  |
| --- |
| **MJERA 4.3. Praćenje i evaluacija ishoda mjera aktivne politike zapošljavanja** |
| *Svrha provedbe mjere:*Praćenje i evaluacija mjera aktivne politike zapošljavanja s ciljem procjene njihove učinkovitosti te prilagodbe mjera za buduće razdoblje.*Doprinos provedbi posebnog cilja:*Kako bi mjere aktivne politike zapošljavanja bile učinkovite i rezultirale uključivanjem na tržište rada, iste se trebaju pratiti i evaluirati. Kreiranje mjera u budućnosti treba biti temeljeno na rezultatima redovite vanjske evaluacije, a što je u skladu s politikama utemeljenima na dokazima.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj izvješća o provedbi mjera aktivne politike zapošljavanja2. Broj provedenih evaluacija | 2.000.000,00 | T689035 OP učinkoviti ljudski potencijali 2014. -2020.A689013 Administracija i upravljanje Hrvatskog zavoda za zapošljavanje | R |

|  |
| --- |
| **MJERA 4.4. Razvijati sustav podrške za uključivanje neaktivnih radno sposobnih osoba na tržište rada s posebnim naglaskom na osobe u NEET statusu** |
| *Svrha provedbe mjere:*Uspostava sustava informiranja, praćenja i aktivacije neaktivnih radno sposobnih osoba za traženje posla i zapošljavanje te osiguranje dostupnosti usluga razvojem mreže CISOK centara.*Doprinos provedbi posebnog cilja:*Razvoj sustava podrške osnova je za bržu aktivaciju neaktivnih radno sposobnih osoba i osoba u NEET statusu. Modeli informiranja moraju doprinijeti da se osobe prijave u evidenciju Hrvatskog zavoda za zapošljavanje kako bi im se pružila primjerena podrška za uključivanje na tržište rada.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Udio mladih osoba u NEET statusu2. Broj novoprijavljenih u evidenciju HZZ-a iz neaktivnosti3. Broj CISOK centara | 34.354.000,00 | A689013 Administracija i upravljanje Hrvatskog zavoda za zapošljavanjeT813039 Unaprjeđenje mjera zapošljavanja i pravnog okvira za moderno tržište rada i gospodarstvo budućnosti - NPOOT877004 Operativni program ESF+ 2021.-2027. | R |

|  |
| --- |
| **MJERA 4.5. Jačanje kapaciteta HZZ-a u pružanju usluga informiranja o slobodnim radnim mjestima i posredovanja pri zapošljavanju** |
| *Svrha provedbe mjere:*Poboljšanje rada savjetnika s korisnicima usluga HZZ-a.*Doprinos provedbi posebnog cilja:*Jačanje kapaciteta Hrvatskog zavoda za zapošljavanje pretpostavka je za ponovno uključivanje nezaposlenih na tržište rada i pružanje kvalitetne individualizirane usluge korisnicima. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj poslodavaca obuhvaćenih uslugama informiranja i savjetovanja2. Broj savjetnika za zapošljavanje osposobljenih za pružanje kvalitetne individualizirane usluge korisnicima  | 0 | A689013 Administracija i upravljanje Hrvatskog zavoda za zapošljavanje | R |

|  |
| --- |
| **MJERA 4.6. Analiza adekvatnosti novčane naknade za vrijeme nezaposlenosti** |
| *Svrha provedbe mjere:*U cilju pružanja adekvatne materijalno pravne zaštite, provest će se analiza novčane naknade za vrijeme nezaposlenosti.*Doprinos provedbi posebnog cilja:*Novčana naknada za vrijeme nezaposlenosti, kao pasivna mjera, ne smije utjecati na motivaciju nezaposlene osobe za aktivnim traženjem posla. Samo analiza novčane naknade za vrijeme nezaposlenosti može pokazati je li ravnoteža između naknade i aktivacije uspostavljena. |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj provedenih analiza adekvatnosti novčane naknade za vrijeme nezaposlenosti | 500.000,00 | T813039 Unaprjeđenje mjera zapošljavanja i pravnog okvira za moderno tržište rada i gospodarstvo budućnosti - NPOO | R |

|  |
| --- |
| **MJERA 4.7. Poticanje zapošljavanja ranjivih skupina kroz društveno poduzetništvo**  |
| *Svrha provedbe mjere:*U cilju pružanja podrške ranjivim skupinama provodit će se aktivnosti razvoja novih te unaprjeđenje i proširenje postojećih oblika poslovanja društvenih poduzetnika (proizvoda i/ili usluga), edukacija potencijalnih i postojećih društvenih poduzetnika te aktivnosti informiranja i promocije društvenog poduzetništva. *Doprinos provedbi posebnog cilja:*Jačanjem društvenog poduzetništva kao modela ulaska na tržište rada ranjivih skupina nezaposlenih osoba doprinijet će se poboljšanju pristupa tržištu rada nezaposlenim i neaktivnim.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj društvenih poduzetnika kojima je pružena potpora  | 95.000.000,00 | T877004 Operativni program ESF+ 2021.-2027. | R |

|  |
| --- |
| **MJERA 4.8. Poticanje zapošljavanja i radne aktivacije hrvatskih branitelja i članova njihovih obitelji provedbom Programa stručnog osposobljavanja i zapošljavanja hrvatskih branitelja i članova njihovih obitelji**  |
| *Svrha provedbe mjere:*U cilju pružanja podrške hrvatskim braniteljima i članovima njihovih obitelji, poticat će se zapošljivost i prilagodljivost tržištu rada te socijalna uključenost i konkurentnost na tržištu osobama iz ciljne skupine provedbom Programa stručnog osposobljavanja i zapošljavanja hrvatskih branitelja i članova njihovih obitelji.*Doprinos provedbi posebnog cilja:*Posebna pažnja posvetit će se provedbi programa namijenjenog stručnom osposobljavanju i zapošljavanju hrvatskih branitelja i članova njihovih obitelji kojim se pridonosi stvaranju uvjeta veće dostupnosti i informiranosti o mogućnostima zapošljavanja, te korištenja mjera aktivne politike zapošljavanja koje uključuju mjere poput obrazovanja za podizanje vještina i kompetencija korisnika, korištenja potpora za samozapošljavanje, zapošljavanje kod poslodavaca, proširenje djelatnosti za postojeće poslovne subjekte, ali i mjere potpore radu braniteljskih zadruga te potpora za društveno poduzetništvo čime se omogućuje braniteljsko-stradalničkoj populaciji da prepozna svoje potencijale, poveća mrežu svojih socijalnih kontakata i aktivno se uključi u djelovanje zajednice. Mjera će se provoditi raspisivanjem javnih poziva za dodjelu potpora iz Programa stručnog osposobljavanja i zapošljavanja hrvatskih branitelja i članova njihovih obitelji.  |
| Pokazatelj rezultata | Ukupan procijenjeni trošak provedbe | Izvor financiranja | Oznaka mjereR/I |
| 1. Broj korisnika potpora iz Programa stručnog osposobljavanja i zapošljavanja hrvatskih branitelja i članova njihovih obitelji | 115.080.000,00  | A753009 Zapošljavanje hrvatskih braniteljaA753027 OP Učinkoviti ljudski potencijali 2014.-2020.A522031 OP Učinkoviti ljudski potencijali 2021.–2027. | I |

## PRILOG 1. Tablični prikaz Akcijskog plana

21



22



23